Magyar Képzőművészeti Egyetem doktori (DLA) védési eljárás menetrendje

A DLA mestermű és értekezés nyilvános védésének lefolytatás:

1./ 	Az elnök megnyitja a védést. Bemutatja a bíráló bizottságot, melyeket korábban a MKE Doktori Tanácsa jelölt ki valamint a jelölt témavezetőjét:
Elnök: 
Opponensek (2 fő): 
A bizottság további tagjai (2 fő): 
Az aspiráns témavezetője: 

2./ 	Az elnök ismerteti a jelölt tudományos / művészeti / szakmai életrajzát.

3./ 	Az elnök felkéri a jelöltet mesterművének bemutatására (prezentáció) és a dolgozat téziseinek ismertetésére (az eredmények rövid összefoglalása élőszóban) - együttesen max. 30 perc.
4./ 	Az elnök felkéri az opponenseket, hogy olvassák fel véleményüket.

5./ 	Az elnök felkéri a jelöltet, hogy válaszoljon az opponensi véleményekre. A jelölt felolvassa válaszát, amit előre elkészítette írásban.

6./ 	Az elnök megkérdezi az opponenseket, hogy elfogadják-e a jelölt válaszát. A bírálók erről szóló nyilatkozatát a jegyzőkönyvben rögzítik.

7./ 	Az elnök közli a bizottság tagjaival, illetve a vitában résztvevőkkel, hogy 
-   kérdéseket intézhetnek a jelölthöz, illetve
-   hozzászólásokat tehetnek.

8./ 	Az elnököt megilleti az első kérdés joga. További kérdések, hozzászólások. 

9./ 	Az elnök felkéri a jelöltet, hogy válaszoljon
-   a hozzá intézett kérdésekre,
-   és reagáljon a hozzászólásokra.

10./ 	Az elnök ezután lezárja a vitát és szünetet rendel el.

11./ 	A bizottság a teremben marad, az elnök a témavezető véleményének megismerése után titkos szavazást rendel el. A szavazatokat az elnök közli a jegyzőkönyvvezetővel.

12./ 	A védés minősítése:
A doktor jelölt teljesítményét a Bíráló Bizottság minden tagja 1-től 10-ig értékeli. A védés akkor sikeres, ha a jelölt pontátlaga legalább 6,5.

A nyilvános vita minősítése: 
9,5 - 10 pont között:	“summa cum laude”
7,3 pont fölött: 		“cum laude”
6,5 pont fölött		”rite”
ezen pontérték alatt:	”insufficienter”

A bizottság titkára jegyzőkönyvben rögzíti az értékelést.

13./ Az elnök engedélyt ad a jelöltnek és a hallgatóságának a terembe való belépésre, majd nyilvánosan kihirdeti a titkos szavazás eredményét és felolvassa az írásban rögzített értékelést.

14./ Az elnök berekeszti a nyilvános ülést.

Az elnök szükség esetén figyelmeztetheti a résztvevőket az időhatárok betartására.